20 Fingers

20 Fingers foguèt un grop musical anglofòn efemèr de tècno dance (house) american que lo nuclèu èra compausat del duò Charlie Babie e Manny Mohr.

Lo grop es estat fondat a Chicago (Estats Units) a la debuta de las annadas 1990. Quitament efemèr, 20 Fingers aguèt una capitada considerabla, en particular ambe dos tubes, Short dick man a la fin de l'annada 1994, títol qu'es estat n°1 en França e en Itàlia a la debuta de l'annada 1995, e Lick it (1995, tanben n°1 en Itàlia). 

La particularitat de 20 Fingers es lo caractèr pebrat de lors cançons, que foguèron quitament censuradas dins mantunes païses. Aital, Short dick man (òme a la bistoqueta corta) es estat cambiat en Short short Man (òme cort).

20 Fingers a oficialament publicat un sol album eponim en 1995. Pasmens existissiá tanben abans aqueste un autre album, On the Attack and More, unicament publicat en Alemanha e en Polonha, presentat de còps puslèu coma un album sòlo de la cantaira Gilette, la que pausèt sa votz sul tube Short dick man.

Cançons mai conegudas
 Short dick man (1994, ambe Gilette)
 Lick it (1995, ambe Roula)
 Sex Machine (1995, ambe Katrina)

Categoria:Grop de musica dels ans 1990
Categoria:Grop de musica american
Categoria:musica electronica
Categoria:Musica electronica dels ans 1990
categoria:house